Simons Dubnovs
Simons (arī Šimons un Semjons) Dubnovs (jidišā: שמעון דובנאָװ, krievu: Семен Маркович Дубнов; dzimis 1860. gada 10. septembrī, miris 1941. gada 8. decembrī) bija ebreju vēsturnieks un sabiedrisks darbinieks. Viens no ebreju kultūras autonomijas galvenajiem teorētiķiem, un uzstājās gan pret ebreju asimilāciju, gan cionismu. Dubnovs uzskatāms arī par vienu no ebreju tautas vēstures zinātnes pamatlicējiem. Rakstīja jidišā un krievu valodā.